《乡兵行》
清代·吴升

焚尔谷，毁尔屋。杀人如麻不敢哭，忍泪含饥草间伏。

尔勿伏，贼人索尔剜尔目。尔勿走，贼人追尔刖尔足。

尔有丁男尔御侮，十人可什五人伍。沿山树栅路置弩。

守则鸣钲战则鼓。官兵十万动地来，犄之角之惟汝才。

入贼阵取贼将首，驰归报捷旗门开。大府论功上封事，驻马田间问名字，千夫百夫尔长之。

昨日村农今武吏，长揖县官投一刺。

作者简介：吴升，字瀛日，号壶山，一号秋渔。钱塘人。乾隆癸卯举人，四川候补知府。有《小罗浮山馆诗钞》。